# Bro

Steinhvelvbro
Brotegning fra 1800-tallet
En **bro** (eller **bru**) er en konstruksjon laget for kryssing av et vanskelig farbart område, som for eksempel en elv, et juv eller andre kryssende veier eller jernbanelinjer. Man vet ikke sikkert når mennesket begynte å konstruere broer, men den første «broen» var nok sannsynligvis en enkel trestamme lagt ut over en bred bekk eller en liten elv.

Bruer har ofte en fremtredende plassering i terrenget. De blir derfor også ofte tilført betydelige arkitektoniske elementer.

## Typer

Eksempel på utkragingsteknikk i tørrmur, detalj av Gamle Horndøla bru fra 1810.
I Etnedal ligger Lunde bru fra 1829 som er en tørrmurt steinhvelvbro
* Klopp
* Steinhvelvbro
* Hvelvbro
* Buebro
* Bjelkebro
* Spennbetongbro
* Fritt frambygg-bro
* Fagverksbro
* Platebro
* Kassebro
* Hengebro
* Taubro
* Skråkabelbro
* Skråstagbro
* Klaffebro
* Vindebro
* Pongtongbro
* Flytebro
* Elementbro
* Sprengverksbro

## Etter byggemetode

* Fritt frambygg-metode

## Funksjoner

* Akvedukt
* Gangbro
* Jernbanebro
* Veibro (viadukt)

* Vindebro
* Klaffebro
* Foldebro
* Løftebro
* Svingebro
* Senkebro
* Transportbro

## Materialer

* Betong
* Spennbetong
* Stål
* Aluminium
* Stein
* Tre
* Plast
* Annet konstruksjonsmateriale

## Bro-relaterte begreper

* Landkar
* Samvirkekonstruksjon
* Pendelpilar

## Norske broer (utvalg)

* Den gamle Svinesundsbroen
* Den nye Svinesundsbroen
* Breviksbrua
* Grenlandsbrua i Telemark
* Porsgrunnsbrua i Porsgrunn
* Broa over Skiensvassdraget
* Frednesbrua
* Brua ved Sundet i Eidsvoll
* Karmsund bru forbinder Karmøy med fastlandet
* Den lengste jernbanebrua på Ofotbanen mellom Narvik og Riksgrensen
* Nerlandsøybrua i Herøy
* Brua over Saltstraumen
* Bruene ut til Henningsvær
* Bro på vei til Jostedalsbreen
* Gangbro over E18 ved Lysaker sør for Oslo i 1981
* Vigelandsbroa i Vigelandsanlegget i Frognerparken i Oslo
* Brua over Sarpsfossen i Sarpsborg (foto: Axel Lindahl (1841-1906)).
* Bru over Tinnelva ved Notodden (foto: Axel Lindahl (1841-1906)).
* Furre bru over Nidelva på Løddesøl.  Foto: Anita A.Mechlenborg .
* Gamle Bybro, med "lykkens portal", over Nidelva i Trondheim.  Foto: Elizabeth B. Thomsen
* Skodjebruene mellom Ellingsøyfjorden og Skodjevika på Sunnmøre.  Foto: Frode Inge Helland

## Brokollaps

Bruer kan bryte sammen av flere årsaker. En grunnleggende årsak er feilberegning hos konstruktøren, brua tåler ikke det den er beregnet for, eller den blir påført mekanisk skade som ved pårenning av fartøyer eller opphopning av tømmer og drivgods.
En annen viktig årsak kan være værpåvirkning. Vind kan sette lange spenn i svingninger. Med uheldig egenresonans kan brua kollapse. Mindre bruer kan blåse bort. Ved flomsituasjoner kan vann grave bort brokar. Over tid kan manglende vedlikehold føre til at korrosjon og salt svekker konstruksjonen så mye at brua bryter sammen.

### Norge

* Svinesundsbroen ble skadet av en eksplosjon under bygging 7. juli 1942.
* 13. januar 1945 ved Snåsa: En bro ble sprengt av motstandsbevegelsen (Jørstad elv-sabotasjen). Et tog kjørte ned i elven, 70-80 døde.
* Under støping av den nye broen ved Bjørum Sag på E16 ved Wøyen-Bjørum tunnelen 22. oktober 2007 seig formen/forskalingen med betong ned som følge av svikt i stillaset under.
* En bil med to personer havnet i elven den 3. november 2007 etter at en privat bro kollapset sør for Trondheim.
* 8. mai 2013 kollapset forskalingen under en betongbru under støping i Trondheim. To personer omkom.
* 2. februar 2015 kollapset Skjeggestadbrua på E18 i Holmestrand etter et leirras som ble utløst av graving på golfbane.
* 17. februar 2016 brast ei nyåpnet fagverksbru i limtre over ny E6 under bygging ved Sjoa. Årsaken var en regnefeil hos entreprenøren slik at brua tålte under 1/3-del av prosjektert last. En tømmerbil falt med brua og føreren fikk lettere skader.
* 15. august 2022 kollapset Tretten bru, kun ti år og to måneder etter bygging.

### Sverige

* Sandöbroen ved Kramfors kollapset under bygging i 1939, 18 bygningsarbeidere døde,.
* Tjörnbroen ved Stenungsund kollapset da et skip kjørte på den i 1980, 8 personer døde da bilene de satt i kjørte utfor broen.

### Tyskland

* I i Eschede-ulykken i 1998 sporet et tog av og kjørte på en bro. Broen falt ned over toget og 100 døde.

### USA

Tacoma Narrows-broen kollapset 7. november 1940
* 7. november 1940 kollapset Tacoma Narrows Bridge i delstaten Washington på grunn av egensvingninger.
* 15. desember 1967 kollapset Silver Bridge som gikk over Ohio mellom Point Pleasant, Vest-Virginia og Gallipolis, Ohio. 46 døde.
* 2. august 2007 kollapset en bro i Minneapolis. 13 døde.

### Italia

* 14. august 2018 kollapset Ponte Morandi-broen i Genova hvor 43 personer omkom.

### Kina

* 13. august 2007 kollapset en 320 meter lang bro i Fenghuang-distriktet i den sørøstlige Hunanprovinsen i Sør-Kina. Minst 20 mennesker ble drept. Deler av brua, som gikk over ei elv, falt ned på en tett trafikkert motorvei midt i kveldsrushet.

## Se også

* Liste over broer i Norge
* Liste over broer i Norge etter lengde
* Liste over broer i verden etter lengde
* Ombordstigningsbro

## Referanser

## Litteratur

* Svein Magne Olsen, *Broer i Norge* Vigmostad & Bjørke AS 2008 ISBN 978-82-419-0504-9

## Eksterne lenker

* (en) Bridges – kategori av bilder, video eller lyd på Commons

* (en) Bridge – galleri av bilder, video eller lyd på Commons
* Norsk side for Broer